Асен Разцветников
Дадоха си клетва…

chitanka.info

Дадоха си клетва двама млади

в ясни нощи под червен трендафил,

подслуша ги славей пъстро пиле,

пя им песни за обич и вярност.

На ранина шетлива девойка

друго либе с трендафил закичи —

с друго либе верни думи дума.

Чу трендафил от китна градина —

изсъхна му зелената гранка,

чу я славей от червен трендафил —

онемя му тънкото езиче.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.